stanford-oval/wikipedia huggingface dataset:
ฟุตบอลชิงแชมป์แห่งชาติยุโรป 2020 รอบคัดเลือก
กลุ่ม > กลุ่ม เอช

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอช
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ฝรั่งเศส | 10 | 8 | 1 | 1 | 25 | 6 | +19 | 25 | ผ่านเข้ารอบ รอบสุดท้าย |  | — | 1–1 | 4–0 | 4–1 | 3–0 | 2–1 |
| 2 |  ตุรกี | 10 | 7 | 2 | 1 | 18 | 3 | +15 | 23 | ผ่านเข้ารอบ รอบสุดท้าย |  | 2–0 | — | 0–0 | 1–0 | 1–0 | 4–0 |
| 3 |  ไอซ์แลนด์ | 10 | 6 | 1 | 3 | 14 | 11 | +3 | 19 |  |  | 0–1 | 2–1 | — | 1–0 | 2–0 | 3–0 |
| 4 |  แอลเบเนีย | 10 | 4 | 1 | 5 | 16 | 14 | +2 | 13 |  |  | 0–2 | 0–2 | 4–2 | — | 2–2 | 2–0 |
| 5 |  อันดอร์รา | 10 | 1 | 1 | 8 | 3 | 20 | −17 | 4 |  |  | 0–4 | 0–2 | 0–2 | 0–3 | — | 1–0 |
| 6 |  มอลโดวา | 10 | 1 | 0 | 9 | 4 | 26 | −22 | 3 |  |  | 1–4 | 0–4 | 1–2 | 0–4 | 1–0 | — |
แหล่งที่มา: ยูฟ่า
กลุ่ม > กลุ่ม ไอ

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มไอ
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  เบลเยียม | 10 | 10 | 0 | 0 | 40 | 3 | +37 | 30 | ผ่านเข้ารอบ รอบสุดท้าย |  | — | 3–1 | 3–0 | 6–1 | 3–0 | 9–0 |
| 2 |  รัสเซีย | 10 | 8 | 0 | 2 | 33 | 8 | +25 | 24 | ผ่านเข้ารอบ รอบสุดท้าย |  | 1–4 | — | 4–0 | 1–0 | 1–0 | 9–0 |
| 3 |  สกอตแลนด์ | 10 | 5 | 0 | 5 | 16 | 19 | −3 | 15 |  |  | 0–4 | 1–2 | — | 2–1 | 3–1 | 6–0 |
| 4 |  ไซปรัส | 10 | 3 | 1 | 6 | 15 | 20 | −5 | 10 |  |  | 0–2 | 0–5 | 1–2 | — | 1–1 | 5–0 |
| 5 |  คาซัคสถาน | 10 | 3 | 1 | 6 | 13 | 17 | −4 | 10 |  |  | 0–2 | 0–4 | 3–0 | 1–2 | — | 4–0 |
| 6 |  ซานมารีโน | 10 | 0 | 0 | 10 | 1 | 51 | −50 | 0 |  |  | 0–4 | 0–5 | 0–2 | 0–4 | 1–3 | — |
แหล่งที่มา: ยูฟ่า
หมายเหตุ:
1 2  คะแนนเฮดทูเฮด: ไซปรัส 4, คาซัคสถาน 1
กลุ่ม > กลุ่ม เจ

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มเจ
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  อิตาลี | 10 | 10 | 0 | 0 | 37 | 4 | +33 | 30 | ผ่านเข้ารอบ รอบสุดท้าย |  | — | 2–0 | 2–0 | 2–1 | 9–1 | 6–0 |
| 2 |  ฟินแลนด์ | 10 | 6 | 0 | 4 | 16 | 10 | +6 | 18 | ผ่านเข้ารอบ รอบสุดท้าย |  | 1–2 | — | 1–0 | 2–0 | 3–0 | 3–0 |
| 3 |  กรีซ | 10 | 4 | 2 | 4 | 12 | 14 | −2 | 14 |  |  | 0–3 | 2–1 | — | 2–1 | 2–3 | 1–1 |
| 4 |  บอสเนียและเฮอร์เซโกวีนา | 10 | 4 | 1 | 5 | 20 | 17 | +3 | 13 |  |  | 0–3 | 4–1 | 2–2 | — | 2–1 | 5–0 |
| 5 |  อาร์มีเนีย | 10 | 3 | 1 | 6 | 14 | 25 | −11 | 10 |  |  | 1–3 | 0–2 | 0–1 | 4–2 | — | 3–0 |
| 6 |  ลีชเทินชไตน์ | 10 | 0 | 2 | 8 | 2 | 31 | −29 | 2 |  |  | 0–5 | 0–2 | 0–2 | 0–3 | 1–1 | — |
แหล่งที่มา: ยูฟ่า
รอบเพลย์ออฟ

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก รอบเพลย์ออฟ
รอบเพลย์ออฟ > ทีมที่เข้ารอบเพลย์ออฟ

กระบวนการเลือกทีมตัดสินหา 16 ทีมนั้นที่ได้เข้าร่วมการแข่งขันในรอบเพลย์ออฟขึ้นอยู่กับ ชุดของเกณฑ์. ทีมที่อยู่ใน ตัวหนา หมายถึงผ่านเข้าสู่รอบเพลย์ออฟ.
สัญลักษณ์
GW ชนะเลิศกลุ่มเนชันส์ลีก
H ชาติเจ้าภาพ ยูฟ่า ยูโร 2020
ทีมที่ผ่านเข้าสู่เพลย์ออฟ
ทีมที่ผ่านเข้ารอบโดยตรงสู่รอบสุดท้าย
รอบเพลย์ออฟ > การจับสลาก

การจับสลากรอบคัดเลือกรอบเพลย์ออฟได้จัดขึ้นเมื่อวันที่ 22 พฤศจิกายน ค.ศ. 2019, 12:00 CET, ที่สำนักงานใหญ่ยูฟ่าใน นียง, ประเทศสวิตเซอร์แลนด์.
รอบเพลย์ออฟ > สาย เอ

| ทีมหนึ่ง |  ผล  | ทีมสอง |
| --- | --- | --- |
รอบรองชนะเลิศ
| ไอซ์แลนด์  | 2–1 |  โรมาเนีย |
| บัลแกเรีย  | 1–3 |  ฮังการี |
รอบชิงชนะเลิศ
| ฮังการี  | 2–1 |  ไอซ์แลนด์ |
รอบเพลย์ออฟ > สาย บี

| ทีมหนึ่ง |  ผล  | ทีมสอง |
| --- | --- | --- |
รอบรองชนะเลิศ
| บอสเนียและเฮอร์เซโกวีนา  | 1–1  (ต่อเวลา) (3–4 ล) |  ไอร์แลนด์เหนือ |
| สโลวาเกีย  | 0–0  (ต่อเวลา) (4–2 ล) |  สาธารณรัฐไอร์แลนด์ |
รอบชิงชนะเลิศ
| ไอร์แลนด์เหนือ  | 1–2  (ต่อเวลา) |  สโลวาเกีย |
รอบเพลย์ออฟ > สาย ซี

| ทีมหนึ่ง |  ผล  | ทีมสอง |
| --- | --- | --- |
รอบรองชนะเลิศ
| สกอตแลนด์  | 0–0  (ต่อเวลา) (5–3 ล) |  อิสราเอล |
| นอร์เวย์  | 1–2  (ต่อเวลา) |  เซอร์เบีย |
รอบชิงชนะเลิศ
| เซอร์เบีย  | 1–1  (ต่อเวลา) (4–5 ล) |  สกอตแลนด์ |
รอบเพลย์ออฟ > สาย ดี

| ทีมหนึ่ง |  ผล  | ทีมสอง |
| --- | --- | --- |
รอบรองชนะเลิศ
| จอร์เจีย  | 1–0 |  เบลารุส |
| มาซิโดเนียเหนือ  | 2–1 |  คอซอวอ |
รอบชิงชนะเลิศ
| จอร์เจีย  | 0–1 |  มาซิโดเนียเหนือ |
แหล่งข้อมูลอื่น

UEFA Euro 2020 Finals
| ด ค กฟุตบอลชิงแชมป์แห่งชาติยุโรป 2020 รอบคัดเลือก |
| --- | --- |
 รอบแบ่งกลุ่ม กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  กลุ่มจี  กลุ่มเอช  กลุ่มไอ  กลุ่มเจ  รอบเพลย์ออฟ 
การแข่งขันที่เกี่ยวข้อง: ยูฟ่าเนชันส์ลีก ฤดูกาล 2018–19
| ด ค กฟุตบอลชิงแชมป์แห่งชาติยุโรป 2020 |
| --- | --- |
รอบ:  รอบคัดเลือก  รอบแบ่งกลุ่ม กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  รอบแพ้คัดออก  รอบชิงชนะเลิศ 
ข้อมูลทั่วไป:  การเสนอตัวเป็นเจ้าภาพ  การแพร่ภาพกระจายเสียง  ผู้เล่น  สถิติ 
| ด ค กฟุตบอลชิงแชมป์แห่งชาติยุโรป |
| --- | --- |
การแข่งขัน:  ฝรั่งเศส 1960  สเปน 1964  อิตาลี 1968  เบลเยียม 1972  ยูโกสลาเวีย 1976  อิตาลี 1980  ฝรั่งเศส 1984  เยอรมนีตะวันตก 1988  สวีเดน 1992  อังกฤษ 1996  เบลเยียม/เนเธอร์แลนด์ 2000  โปรตุเกส 2004  ออสเตรีย/สวิตเซอร์แลนด์ 2008  โปแลนด์/ยูเครน 2012  ฝรั่งเศส 2016  ทั่วยุโรป 2020  เยอรมนี 2024  สหราชอาณาจักร/ไอร์แลนด์ 2028  อิตาลี/ตุรกี 2032  
รอบคัดเลือก:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
นัดชิงชนะเลิศ:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
ผู้เล่น:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
คัดเลือกเจ้าภาพ:  2004  2008  2012  2016  2020  2024  2028  2032 
สถิติ:  1992  1996  2000  2004  2008  2012  2016  2020 
สิทธิในการออกอากาศ:  2000  2004  2008  2012  2016  2020  2024 
สถิติรวม:  ทีมที่เข้าร่วม  ผู้เล่นที่เข้าร่วม  การทำประตู แฮตทริก  เข้าประตูตัวเอง  การยิงจุดโทษ  ใบแดง  ผู้เล่นที่ชนะ  ผู้จัดการที่ชนะ 
เบ็ดเตล็ด:  รางวัล  ดนตรี  มาสคอต  ลูกบอล  Video games  Qualifying broadcasting rights 
 † เลื่อนออกไปเป็นปี ค.ศ. 2021 เนื่องจาก การระบาดทั่วของโควิด-19 ในยุโรป   Category   Commons 
ทีมที่ผ่านเข้ารอบฟุตบอลชิงแชมป์แห่งชาติยุโรป 2020   ทีมที่มีสิทธิเข้ารอบ   ทีมที่ตกรอบ
หอสมุดเซี่ยงไฮ้

| หอสมุดเซี่ยงไฮ้ |
| --- | --- |

ก่อตั้ง: ค.ศ. 1847
สถานที่ตั้ง: เซี่ยงไฮ้ ประเทศจีน
สาขา: ไม่ปรากฏ
การเก็บรวบรวม
ขนาด: หนังสือจีนโบราณ 1.7 ล้านเล่ม 50.95 ล้านรายการ
การเข้าถึงและการใช้บริการ
การหมุนเวียน: หอสมุดสาธารณะไม่หมุนเวียน
การให้บริการประชากร: สมาชิกสาธารณะ
ข้อมูลอื่น
งบ: ไม่ปรากฏ
ผู้อำนวยการ: อู๋ เจี้ยนจง
บุคลากร: ไม่ปรากฏ
เว็บไซต์: http://www.library.sh.cn/english/
แผนที่

หอสมุดเซี่ยงไฮ้ (จีน: 上海图书馆; อังกฤษ: Shanghai Library) เป็นหอสมุดที่ใหญ่ที่สุดเป็นอันดับที่สองในประเทศจีนถัดจากหอสมุดแห่งชาติของประเทศจีนในกรุงปักกิ่ง หอสมุดเซี่ยงไฮ้ตั้งอยู่ที่นครเซี่ยงไฮ้ ประเทศจีน ที่ 24 โซน และสูง 348 ฟุต (106 เมตร) ซึ่งจัดเป็นหอสมุดที่สูงที่สุดในโลก โดยอาคารมีลักษณะเหมือนประภาคารขนาดยักษ์
ประวัติช่วงแรก

หอสมุดแห่งแรกในเซี่ยงไฮ้ถูกสร้างขึ้นใน ค.ศ. 1847 โดยมีชื่อของหอสมุดคือ หอสมุดสูเจียหุ้ย ใน ค.ศ. 1925 หอสมุดเซี่ยงไฮ้ตะวันออก ซึ่งเป็นหอสมุดแห่งแรกที่ดำเนินการโดยประเทศจีนได้เปิดการให้บริการ
ใน ค.ศ. 1950 คณะกรรมธิการการจัดการมรดกทางวัฒนธรรมเซี่ยงไฮ้ ได้เริ่มการรณรงค์ในการจัดเก็บหนังสือและสิ่งเกี่ยวของกับปีต่างๆ การเก็บรวบรวมได้เพิ่มขึ้นกว่า 200,000 ฉบับ นักวิชาการและบุคคลที่มีชื่อเสียงหลายท่านได้ร่วมแบ่งปัน และบางท่านก็ได้ร่วมบริจาคเงินครั้งใหญ่ ทางคณะกรรมการเองก็ริเริ่มจัดซื้อหนังสือจากต่างประเทศ
การเข้าถึงทางอินเทอร์เน็ต

บริเวณชั้นล่างมีห้องพักที่มีบริการเชื่อมต่อทางอินเทอร์เน็ตโดยคิดอัตราค่าบริการ 4 หยวนต่อหนึ่งชั่วโมง เวลาเปิดทำการคือทุกวันตั้งแต่ 9 ถึง 20:30 น.
สถานที่ตั้ง

หอสมุดตั้งอยู่ ณ อาคารเลขที่ 1557 ถนนหฺวายไห่กลาง เขตสูฮุ่ยของเซี่ยงไฮ้ (จีน: 上海市淮海中路1557号，近复兴中路; พินอิน: ซั่งไห่ชื่อ สูฮุ่ยชฺวี หฺวายไห่จงลู่ 1557 (อีอู่อู่ชี) ฮ่าว, จิ้น (ตัดกับ) ฟู่ชิงจงลู่)
แหล่งข้อมูลอื่น

Official website of Shanghai Library เก็บถาวร 2007-10-09 ที่ เวย์แบ็กแมชชีน
31°12′33″N 121°26′24″E﻿ / ﻿31.20917°N 121.44000°E﻿ / 31.20917; 121.44000
แอร์แคนาดา เที่ยวบินที่ 759

| --- | --- |
C-FKCK แอร์บัส เอ320-200 ของแอร์แคนาดาลำที่เกิดเหตุ ถ่าย 2 ปีหลังเกิดเหตุ
สรุป
วันที่: 7 กรกฎาคม ค.ศ. 2017
สรุป: เครื่องบินเฉี่ยวกับเครื่องบินอื่นขณะลงจอดในเวลากลางคืน
จุดเกิดเหตุ: ท่าอากาศยานนานาชาติซานฟรานซิสโก ซานฟรานซิสโก รัฐแคลิฟอร์เนีย สหรัฐ 37°36′58″N 122°21′34″W﻿ / ﻿37.61611°N 122.35944°W﻿ / 37.61611; -122.35944
อากาศยานลำที่เกิดเหตุ
ประเภทอากาศยาน: แอร์บัส เอ320-211
ดําเนินการโดย: แอร์แคนาดา
หมายเลขเที่ยวบิน IATA: AC759
หมายเลขเที่ยวบิน ICAO: ACA759
รหัสเรียก: AIR CANADA 759
ทะเบียน: C-FKCK
ต้นทาง: ท่าอากาศยานนานาชาติโทรอนโตเพียร์สัน มิสซิสซอกา รัฐออนแทรีโอ ประเทศแคนาดา
ปลายทาง: ท่าอากาศยานนานาชาติซานฟรานซิสโก ซานฟรานซิสโก รัฐแคลิฟอร์เนีย สหรัฐ
จำนวนคน: 140
ผู้โดยสาร: 135
ลูกเรือ: 5
บาดเจ็บ: 0
รอดชีวิต: 135 (ทั้งหมด)
เมื่อวันที่ 7 กรกฎาคม ค.ศ. 2017 เกิดเหตุกับแอร์บัส เอ320-200 ซึ่งดำเนินงาน แอร์แคนาดา เที่ยวบินที่ 759 ที่ทำการบินจากท่าอากาศยานนานาชาติโทรอนโตเพียร์สันสู่ท่าอากาศยานนานาชาติซานฟรานซิสโก โดยขณะการร่อนลงจอดบนทางวิ่ง 28R เครื่องบินเกิดตั้งลำลงจอดบนทางขับที่ตั้งขนานกับทางวิ่งแทน ซึ่งมีเครื่องบินโดยสารจำนวนสี่ลำจอดรอเพื่อรอการขึ้นบินอยู่ นักบินได้ทำการบินขึ้นใหม่ (Go around) ก่อนที่จะเกิดการชนกันและสามารถกลับมาทำการลงจอดได้อย่างปลอดภัย เครื่องบินโดยสารทั้งสี่ลำสามารถทำการบินไปยังจุดหมายปลายทางตามแผนการได้อย่างปลอดภัย การสืบสวนของคณะกรรมการความปลอดภัยการขนส่งแห่งชาติเปิดเผยว่าเครื่องบินของแอร์แคนาดาได้ลดระดับลงถึง 59 ฟุต (18 เมตร) ก่อนที่จะทำการบินขึ้นใหม่ และบินฉียดกับเครื่องบินที่จอดอยู่โดยมีระยะห่างเพียง 14 ฟุต (4.3 เมตร)
ทางเอ็นทีเอสบีได้คาดว่าสาเหตุของอุบัติการณ์นี้เกิดจากการที่นักบินของแอร์แคนาดาสับสนทางวิ่งกับทางขับที่ตั้งขนานกัน ด้วยปัจจัยอื่นๆ เช่นการไม่ใช้ระบบเครื่องช่วยเดินอากาศ ILS ขณะลงจอดและความเหนื่อยล้าของนักบิน นักบินที่เกษียณอายุรายหนึ่งระบุว่าความสับสนบนนี้อาจก่อให้เกิดอุบัติเหตุทางการบินที่ใกล้เคียงกับภัยพิบัติทางการบินที่ร้ายแรงที่สุดในประวัติศาสตร์ เนื่องจากเครื่องบินทั้งห้าลำและอาจผู้โดยสารมากกว่า 1,000 คนจะมีความเสี่ยงที่จวนจะเกิดอุบัติเหตุมากกว่าภัยพิบัติท่าอากาศยานเตเนริเฟ
อุบัติการณ์

เมื่อเวลา 11:46น. (เวลามาตรฐานแปซิฟิก) แอร์แคนาดา เที่ยวบินที่ 797 ซึ่งบรรทุกผู้โดยสาร 135 คนและลูกเรือ 5 คน ได้รับอนุญาตจากเจ้าหน้าที่ควบคุมการจราจรทางอากาศให้ลงจอดที่ทางวิ่ง 28R ของท่าอากาศยานซานฟรานซิสโก โดยทางวิ่ง 28L ซึ่งตั้งขนานอยู่ฝั่งซ้ายถูกปิดเพื่อซ่อมบำรุงตั้งแต่เวลา 22.00น. ตามเวลาท้องถิ่น พร้อมทั้งปิดไฟทางวิ่ง เว้นแต่ไฟกว้าง 20.5 ฟุต (6.2 เมตร) เป็นเครื่องหมายกากบาทบริเวณหัวทางวิ่งฝั่งตะวันออก ในเที่ยวบินนี้กัปตันจะเป็นผู้ทำการบินและนักบินที่หนึ่งเป็นนักบินสังเกตการณ์ นักบินทั้งสองคนยอมรับถึงความผิดพลาดสับสนไฟทางวิ่งและทางขับ ซึ่งเข้าใจว่าไฟบนทางวิ่ง 28R เป็นของทางวิ่ง 28L และได้ตั้งลำเพื่อลงจอดบนทางขับ C ที่ตั้งขนานกับและเข้าใจว่าเป็นทางวิ่ง 28R โดยไฟทางขับจะมีลักษณะความสว่างและสีแตกต่างจากไฟทางวิ่ง จากการสืบสวนเบื้องต้นหลังเกิดเหตุได้ระบุว่าไฟทางวิ่ง 28R และทางขับ C ได้เปิดตามการตั้งค่ามาตรฐาน (ในสีที่แตกต่างกัน) และระบบ ATIS ได้รายงานถึงการปิดใช้งานและปิดไฟของทางวิ่ง 28L จากการสืบสวนเบื้องต้นโดยคณะกรรมการการขนส่งพบว่านักบินไม่ได้จำเป็นต้องทำการลงจอดด้วยเครื่องช่วยการเดินอากาศ ILS เนื่องจากสภาพอากาศบริเวณท่าอากาศยานอยู่ในระดับดี โดยใช้การลงจอดด้วยทัศนวิสัยแทน
เครื่องบิน

เครื่องบินที่เกิดเหตุคือแอร์บัส เอ320-211 ทะเบียน C-FKCK โดย ณ เวลาเกิดเหตุ เครื่องบินอายุ 24.5 ปี ถูกส่งมอบครั้งแรกให้กับแอร์แคนาดาในเดือนมกราคม ค.ศ. 1992 และเข้าประจำการกับสายการบินจนถึงการจัดเก็บในเดือนเมษายน ค.ศ. 2020
| สายการบิน | เที่ยวบิน | อากาศยาน | ความจุผู้โดยสาร | ทะเบียน | ต้นทาง | ปลายทาง |
| --- | --- | --- | --- | --- | --- | --- |
| แอร์แคนาดา | ACA 759 | แอร์บัส เอ320-200 | 146 | C-FKCK | โทรอนโต | ซานฟรานซิสโก |
| ยูไนเต็ดแอร์ไลน์ | UAL 1 | โบอิง 787-9 | 252 | N29961 | ซานฟรานซิสโก | สิงคโปร์ |
| ฟิลิปปินส์แอร์ไลน์ | PAL 115 | แอร์บัส เอ340-300 | 254 | RP-C3441 | ซานฟรานซิสโก | มานิลา |
| ยูไนเต็ดแอร์ไลน์ | UAL 863 | โบอิง 787-9 | 252 | N13954 | ซานฟรานซิสโก | ซิดนีย์ |
| ยูไนเต็ดแอร์ไลน์ | UAL 1118 | โบอิง 737-900อีอาร์ | 179 | N62895 | ซานฟรานซิสโก | กังกุน |
N62895 โบอิง 737-900อีอาร์ลำที่เกี่ยวข้องในเที่ยวบิน UA179
RP-C3441 แอร์บัส เอ340-300 ลำที่เกี่ยวข้องในเที่ยวบิน PR115
N29961 โบอิง 787-9 ลำที่เกี่ยวข้องในเที่ยวบิน UA1
N13954 โบอิง 787-9 ลำที่เกี่ยวข้องในเที่ยวบิน UA863
ดูเพิ่ม

ภัยพิบัติท่าอากาศยานเตเนริเฟ
บรรณานุกรม

How a tired Air Canada pilot narrowly avoided a massive plane crash. CBC News. May 3, 2018.
แหล่งข้อมูลอื่น

"SFO ATC audio recording". July 7, 2017.[แหล่งอ้างอิงอาจไม่น่าเชื่อถือ]
"Near Midair Collision on approach to San Francisco International Airport". Accident Investigations, DCA17IA148. National Transportation Safety Board. August 2, 2017.
NTSB (May 2, 2018). San Francisco International Airport Terminal 2 security camera video of the July 7, 2017, Air Canada taxiway overflight – โดยทาง YouTube.
Simon Hradecky (October 12, 2018). "Incident: Canada A320 at San Francisco on Jul 7th 2017, lined up with taxiway for landing". Aviation Herald.
Richard N. Aarons (November 26, 2018). "A Near Catastrophe: Within Feet Of Becoming The Worst Air Disaster". Business & Commercial Aviation.
แผนภาพแสดงทางวิ่ง 28R และทางขับ C ของท่าอากาศยานซานฟรานซิสโก นักบินของเที่ยวบินที่ 759 ตั้งลำเพื่อลงจอดบทางขับ C (เส้นประสีฟ้า) แทนที่จะลงจอดบนทางวิ่ง 28R (เส้นประสีขาว) ก่อนที่จะยกเลิกการลงจอด
จรัญสนิทวงศ์

จรัญสนิทวงศ์ อาจหมายถึง
หลวงจรัญสนิทวงศ์ (หม่อมหลวงจรัญ สนิทวงศ์) อดีตปลัดกระทรวงคมนาคมของไทย
ถนนจรัญสนิทวงศ์ ถนนในกรุงเทพมหานครเชื่อมระหว่างถนนเพชรเกษมกับสะพานพระราม 7 (เดิมเชื่อมกับสะพานพระราม 6 และเคยใช้ชื่อว่า จรัลสนิทวงศ์) มีส่วนสั้นๆ ของถนนบริเวณเชิงสะพานอยู่ในอำเภอบางกรวย จังหวัดนนทบุรี
โฌแอ็ล ซามี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อังเดร-โฌแอ็ล ซามี
วันเกิด:   (1984-11-13) 13 พฤศจิกายน ค.ศ. 1984 (40 ปี)
สถานที่เกิด:  Montfermeil ฝรั่งเศส
ส่วนสูง:  1.90 m (6 ft 3 in)
ตำแหน่ง:  กองหลัง
สโมสรเยาวชน
2002–2003:  Valence B
สโมสรอาชีพ*
| ปี |  ทีม |  ลงเล่น |  (ประตู) |
| 2002–2004 |  Valence |  3 |  (0) |
| 2004–2008 |  Amiens |  120 |  (10) |
| 2008–2015 |  Nancy |  181 |  (4) |
| 2010–2013 |  Nancy B |  10 |  (1) |
| 2015–2016 |  Zulte Waregem |  26 |  (0) |
| 2016–2017 |  Orléans |  31 |  (0) |
| 2017–2018 |  ราชบุรี มิตรผล |  46 |  (3) |
| 2019 |  สุโขทัย เอฟซี |  18 |  (2) |
| 2020 |  เชียงใหม่ ยูไนเต็ด |  0 |  (0) |
| 2020–2021 |  นนทบุรี ยูไนเต็ด |  17 |  (3) |
ทีมชาติ‡
| 2008–2013 |  สาธารณรัฐประชาธิปไตยคองโก |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 มิถุนายน ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 5 กันยายน ค.ศ. 2010
อังเดร-โฌแอ็ล ซามี (เกิดวันที่ 13 พฤศจิกายน ค.ศ. 1984 ณ Montfermeil จังหวัดแซน-แซ็ง-เดอนี) เป็นอดีตนักฟุตบอลกองหลังชาวสาธารณรัฐประชาธิปไตยคองโก ในนามทีมชาติเขาลงเล่นนัดแรกให้กับทีมชาติสาธารณรัฐประชาธิปไตยคองโก ในการพบกับแอลจีเรีย เมื่อวันที่ 26 มีนาคม ค.ศ. 2008
ซามีย้ายมาร่วมทีมราชบุรี เมื่อวันที่ 6 มิถุนายน ค.ศ. 2017 และเป็นผู้เล่นต่างชาติเพียงคนเดียวที่ได้อยู่กับสโมสรต่อหลังจบฤดูกาล 2017 แต่หลังจบฤดูกาล 2018 ซามีได้ย้ายไปร่วมทีมสุโขทัย
แหล่งข้อมูลอื่น

โฌแอ็ล ซามี – สถิติลีกฝรั่งเศสที่เว็บไซต์แอลแอ็ฟเป – และมีในภาษาฝรั่งเศส
Soccerway เก็บถาวร 2018-06-24 ที่ เวย์แบ็กแมชชีน
คันจิ

บทความนี้เกี่ยวกับการใช้รูปอักษรจีนในภาษาญี่ปุ่น สำหรับการใช้รูปอักษรจีนในภาษาอื่น ดูที่ 漢字
คันจิ (ญี่ปุ่น: 漢字; โรมาจิ: Kanji) ไฟล์:Ja-kanji.ogg เป็นอักษรจีนที่ใช้ในระบบการเขียนภาษาญี่ปุ่นในปัจจุบัน จัดอยู่ในประเภทอักษรคำ (Logograms) ใช้ร่วมกับตัวอักษร อีก 4 ประเภท ได้แก่ ฮิรางานะ (ひらがな, 平仮名 Hiragana) คะตาคานะ (カタカナ, 片仮名 Katakana) โรมะจิ (ローマ字 Rōmaji) และตัวเลขอาหรับ
คำว่า "คันจิ" หากอ่านตามเสียงภาษาจีนกลางจะอ่านว่า "ฮั่นจื้อ" มีความหมายว่า ตัวอักษรของชาวฮั่น อันเป็นชนส่วนใหญ่ของประเทศจีน คำว่าภาษาจีนในภาษาจีนเอง ก็เรียกว่า ภาษาฮั่น (ภาษาจีนกลาง: 漢語 (จีนตัวเต็ม),汉语 (จีนตัวย่อ) hànyǔ) เช่นกัน
พัฒนาการในญี่ปุ่น

แม้ว่าในอดีต ภาษาญี่ปุ่นจำเป็นต้องเขียนด้วยอักษรจีน แต่ในปัจจุบันก็มีความแตกต่างระหว่างอักษรคันจิของญี่ปุ่นและอักษรจีนอย่างมาก ตัวอย่างเช่น ตัวอักษรที่ญี่ปุ่นประดิษฐ์ขึ้นเอง ตัวอักษรเดียวกันแต่มีความหมายภาษาจีนและภาษาญี่ปุ่นต่างกัน และการย่ออักษรคันจิที่เรียกว่า ชินจิไท (新字体, 新字體 Shinjitai) หลังสงครามโลกครั้งที่สอง
พัฒนาการในญี่ปุ่น > โคะคุจิ

โคะคุจิ (ญี่ปุ่น: 国字; โรมาจิ: Kokuji) อันแปลว่า ตัวอักษรแห่งชาตินั้น หมายถึง ตัวอักษรคันจิที่ประดิษฐ์ขึ้นในญี่ปุ่น หรือ "วะเซคันจิ" (ญี่ปุ่น: 和製漢字; โรมาจิ: Wasei kanji) อักษรโคะคุจิมีอยู่หลายร้อยตัว แต่ใช้กันบ่อยๆเพียงไม่กี่ตัว ตัวอย่างของอักษรโคะคุจิที่ใช้กันทั่วไปมีดังต่อไปนี้
峠 (とうげ tōge) แปลว่า สันเขา
榊 (さかき sakaki) แปลว่า ต้นไทรด่าง
畑 (はたけ hatake) แปลว่า ทุ่ง, ไร่
辻 (つじ tsuji) แปลว่า ถนน, ทางแยก
働 (どう dō, はたら(く) hatara(ku)) แปลว่า งาน, ทำงาน
腺 (せん sen) แปลว่า ต่อม (ตัวอักษรตัวนี้ได้นำไปเผยแพร่ในประเทศจีนด้วย)
พัฒนาการในญี่ปุ่น > คกคุน

คกคุน (ญี่ปุ่น: 国訓; โรมาจิ: Kokkun) หมายถึง ตัวอักษรจีน ที่ชาวญี่ปุ่นให้ความหมายภาษาญี่ปุ่นต่างไปจากความหมายดั้งเดิมในภาษาจีน ตัวอย่างเช่น
藤 ภาษาญี่ปุ่น: fuji, ฟุจิ แปลว่า ต้นวิสเทอเรีย แต่ ภาษาจีนกลาง: téng, เถิง แปลว่า หวาย, อ้อย
沖 ภาษาญี่ปุ่น: oki, โอะคิ แปลว่า ห่างจากชายฝั่ง แต่ ภาษาจีนกลาง: chōng, ชง แปลว่า ชำระล้าง
椿 ภาษาญี่ปุ่น: tsubaki, สึบะกิ แปลว่า ดอกคาเมลเลีย แต่ ภาษาจีนกลาง: chūn, ชุน แปลว่า ต้นไม้แห่งสวรรค์ (Ailanthus, ต้นไม้วงศ์มะยมป่า)
เสียงของคันจิ

เนื่องจากอักษรคันจิคืออักษรจีนที่นำมาใช้ในภาษาญี่ปุ่น อักษรคันจิหนึ่งจึงตัวอาจอ่านได้หลายแบบ อาจถึงสิบแบบหรือมากกว่านั้น ขึ้นอยู่กับรูปประโยค เป็นคำประสม หรือตำแหน่งคำในประโยคนั้นๆ การอ่านออกเสียงตัวอักษรคันจินั้นแบ่งออกเป็น 2 ประเภทคือ
เสียงอง (ญี่ปุ่น: 音読み; โรมาจิ: on'yomi) แปลว่า อ่านเอาเสียง เป็นการออกเสียงคันจิของคำนั้นตามเสียงภาษาจีน
เสียงคุน (ญี่ปุ่น: 訓読み; โรมาจิ: kun'yomi) แปลว่า อ่านเอาความหมาย เป็นการออกเสียงคันจิของคำนั้นในภาษาญี่ปุ่น
ตัวอย่างเช่น 泉 จากคำว่า 温泉 (onsen) มีเสียงองคือ せん (sen) ส่วนเสียงคุนคือ いずみ (izumi) มีความหมายว่าน้ำพุ อย่างไรก็ตามมีหลายคำในภาษาญี่ปุ่นที่อ่านออกเสียงไม่ตรงกับคันจิที่เขียน ซึ่งเป็นการอ่านแบบพิเศษ โดยผู้ที่เรียนภาษาญี่ปุ่นจำเป็นต้องจดจำข้อยกเว้นเหล่านี้เอง เนื่องจากการใช้คันจิสื่อความหมายมากกว่าเสียง ตัวอย่างเช่น 上手 อ่านว่า じょうず (jouzu) แปลว่า เก่ง, เชี่ยวชาญ โดยประกอบจากคันจิ 2 ตัวคือ 上 หมายความว่า "ข้างบน, เหนือ" และ 手 หมายความว่า "มือ" ทั้งที่ปกติแล้ว 手 จะไม่อ่านออกเสียงว่า ず (zu)
เสียงของคันจิ > เสียงคุน (การอ่านแบบญี่ปุ่น)

คุนโยะมิ (ญี่ปุ่น: 訓読み; โรมาจิ: Kun'yomi) หรือ เสียงคุน แปลตามตัวอักษรได้ว่า อ่านเอาความหมาย เป็นการอ่านคันจิโดยใช้คำภาษาญี่ปุ่นดั้งเดิม หรือยะมะโตะโคะโตะบะ (大和言葉 Yamato kotoba) ที่มีความหมายใกล้เคียงกับตัวอักษรจีนนั้น คันจิหนึ่งตัวสามารถมีเสียงคุนได้หลายเสียงเช่นเดียวกับเสียงอง แต่คันจิบางตัวไม่มีเสียงคุนเลยก็ได้
ตัวอย่างเช่น 東 ที่แปลว่า ทิศตะวันออก มีเสียงองคือ tō แต่ภาษาญี่ปุ่นก็มีคำที่แปลว่าทิศตะวันออกอยู่แล้ว คือ higashi และ azuma ดังนั้นเสียงคุนของ 東 คือ higashi และ azuma ในทางตรงกันข้าม 寸 (ภาษาจีนกลาง: cùn) ซึ่งหมายถึง หน่วยวัดความยาวหน่วยหนึ่งของจีน (ประมาณ 30 มิลลิเมตร หรือ 1.2 นิ้ว) ญี่ปุ่นไม่มีหน่วยที่สามารถเทียบได้ คันจิตัวนี้จึงมีแต่เสียงอง คือ sun และไม่มีเสียงคุน อักษรโคะคุจิ (อักษรคันจิที่ประดิษฐ์ขึ้นในญี่ปุ่น) จะมีแค่เสียงคุน ไม่มีเสียงอง ยกเว้น 働 (dō), 塀 (hei) และ 腺 (sen)
เสียงคุน มีโครงสร้างพยางค์แบบ(พยัญชนะ)สระ หรือ (C)V ซึ่งเป็นโครงสร้างพยางค์ของคำญี่ปุ่นแท้ (ยะมะโตะโคะโตะบะ) เสียงคุนของคำนามและคำคุณศัพท์ปกติจะยาว 2-3 พยางค์ ในขณะที่ เสียงคุนของคำกริยายาว 1-2 พยางค์ โดยจะไม่นับอักษรฮิระงะนะเรียกว่า โอะกุริงะนะ ซึ่งอยู่ท้ายคันจิ เนื่องจากโอะกุริงะนะเป็นเพียงตัวเสริมคำ ไม่ได้เป็นเสียงหนึ่งของคันจิตัวนั้น ผู้ที่เพิ่งเริ่มศึกษาคันจิมักจะจดจำการอ่านคันจิที่มีเสียงคุนหลายพยางค์ได้ยาก อย่างไรก็ตาม คันจิที่มีเสียงคุน 3-4 พยางค์หรือมากกว่านั้นก็มีอยู่น้อย ตัวอย่างเช่น 承る (uketamawaru ได้ยิน รับรู้) และ 志 (kokorozashi ความตั้งใจ ) มีเสียงคุน 5 พยางค์ในคันจิตัวเดียว ถือเป็นคันจิที่มีเสียงคุนยาวที่สุดในคันจิชุดโจโยคันจิ
ในหลายกรณี คำภาษาญี่ปุ่นคำเดียวอาจเขียนได้ด้วยคันจิหลายตัว โดยเมื่อเขียนต่างกัน ก็จะให้ความรู้สึกของคำต่างกัน แต่ความหมายใกล้เคียงกัน ตัวอย่างเช่น คำว่า なおす(naosu) เมื่อเขียนด้วย 治す จะแปลว่า "รักษาอาการป่วย" แต่เมื่อเขียนด้วย 直す จะแปลว่า "ซ่อมแซม หรือแก้ไข" บางครั้ง เมื่อเขียนต่างกัน ความหมายก็ต่างกันอย่างชัดเจน แต่ก็ไม่เสมอไป นักวิชาการผู้เขียนหนังสืออ้างอิงต่างๆ เช่น พจนานุกรม ก็อาจมีความเห็นต่อคันจิประเภทนี้ต่างกัน พจนานุกรมเล่มหนึ่งบอกว่าความหมายคล้ายกัน อีกเล่มอาจบอกว่าต่างกันก็ได้ ดังนั้น ชาวญี่ปุ่นเองก็อาจสับสนได้ว่าควรจะใช้คันจิตัวไหนในการเขียนคำประเภทนี้ จนสุดท้าย เพื่อหลีกเลี่ยงความผิดพลาดในการใช้คันจิ ก็ต้องเขียนเป็นฮิระงะนะในที่สุด ตัวอย่างของคำที่เขียนได้ด้วยคันจิอีกคำ คือ もと (moto) เขียนได้ด้วยคันจิอย่างน้อย 5 ตัว ได้แก่ 元, 基, 本, 下, และ 素 ซึ่งมีคันจิ 3 ตัวที่มีความหมายแทบไม่ต่างกัน
การอ่านคันจิด้วยภาษาท้องถิ่นของญี่ปุ่น ก็จัดอยู่ในเสียงคุนเช่นกัน โดยเฉพาะอย่างยิ่ง ภาษาริวกันอัน ในแถบหมู่เกาะทางใต้ของญี่ปุ่น
เสียงของคันจิ > เสียงอ่านแบบอื่นๆ

จูบะโกะ (ญี่ปุ่น: 重箱; โรมาจิ: jūbako) หรือ ยุโต ญี่ปุ่น: 湯桶; โรมาจิ: yutō) คือ คำประสมคันจิหลายตัวที่อ่านด้วยเสียงองและเสียงคุนผสมกัน ซึ่งชื่อทั้งสองเองก็เป็นคำประสมประเภทนี้ด้วยเช่นกัน โดยคำประเภทจูบะโกะ คันจิตัวแรกจะอ่านด้วยเสียงอง และตัวหลังอ่านด้วยเสียงคุน แต่คำแบบยุโต จะอ่านผสมทั้งเสียงองและเสียงคุน ตัวอย่างเช่น 場所 (basho, คุน-อง สถานที่) 金色 (kin'iro, อง-คุน สีทอง) และ 合気道 (aikidō, คุน-อง-อง ไอคิโด) เป็นต้น
นะโนะริ (ญี่ปุ่น: 名乗り; โรมาจิ: nanori) คือ คันจิบางตัวที่ไม่ค่อยมีผู้รู้วิธีอ่าน มักจะใช้กับชื่อบุคคล และมันจะอ่านด้วยเสียงคุน บางครั้งก็ใช้กับชื่อสถานที่ ซึ่งอ่านแบบพิเศษ และไม่ใช้กับสิ่งอื่น
กิคุน (ญี่ปุ่น: 義訓; โรมาจิ: gikun) หรืออีกชื่อคือ จุคุจิคุน (ญี่ปุ่น: 熟字訓; โรมาจิ: jukujikun) คือ การอ่านคำประสมคันจิที่ไม่ได้ไม่ได้แยกตามคันจิแต่ละตัว และไม่คำนึงว่าคันจิตัวนั้นจะออกเสียงองหรือเสียงคุน แต่จะอ่านด้วยคำภาษาญี่ปุ่นดั้งเดิมตามความหมายของคำประสมนั้น ตัวอย่างเช่น 今朝 (เช้านี้) ไม่ได้อ่านว่า ima'asa (เสียงคุน) หรือ konchō (เสียงอง) แต่จะอ่านด้วยภาษาญี่ปุ่นดั้งเดิม 2 พยางค์ว่า kesa (เช้านี้)
อะเตะจิ (ญี่ปุ่น: 当て字, 宛字; โรมาจิ: ateji) คือ คันจิที่ใช้เขียนคำยืมจากภาษาต่างประเทศ โดยใช้แทนเสียงมากกว่าความหมาย ซึ่งมีลักษณะคล้ายมันโยงะนะ ตัวอย่างเช่น 亜細亜 (ajia) ในสมัยก่อนใช้เขียนคำว่า เอเชีย จนในปัจจุบัน ใช้ 亜 เขียนในคำประสม เพื่อแทนความหมายถึงทวีปเอเชีย เช่น 東亜 (tōa เอเชียตะวันออก) อีกคำหนึ่งคือ 亜米利加 (amerika อเมริกา) ตัวอักษร 米 ถูกหยิบมาใช้ เพื่อประสมกับ 国 (koku ประเทศ) กลายเป็น 米国 (beikoku สหรัฐอเมริกา) เป็นคำระดับพิธีการ
เสียงของคันจิ > ตัวช่วยในการอ่าน

เนื่องจากการอ่านคันจิมีความกำกวม บางครั้ง จึงมีการเขียนอักษรประกอบคำ (Ruby character) ขึ้นซึ่งเรียกว่า ฟุริงะนะ (振り仮名 furigana) เป็นอักษรคะนะ เขียนไว้ด้านบนหรือด้านขวาของตัวอักษรเพื่อบอกเสียงอ่านของคันจิตัวนั้น โดยเฉพาะในหนังสือสำหรับเด็ก หนังสือเรียนสำหรับชาวต่างชาติ และมังงะ มักจะมีฟุริงะนะกำกับอักษรคันจิอยู่เสมอ นอกจากนี้ ยังใช้ในหนังสือพิมพ์ สำหรับอักษรคันจิตัวที่ไม่ค่อยพบ หรืออ่านแปลกๆ หรือไม่รวมอยู่ในชุดอักษรคันจิที่ใช้ในชีวิตประจำวันที่เรียกว่า โจโยคันจิ (常用漢字; ทับศัพท์: Jōyō kanji
จำนวนอักษรคันจิ

ยังเป็นที่โต้เถียงว่า จำนวนอักษรจีนหรืออักษรคันจิมีทั้งหมดกี่ตัว พจนานุกรมไดคันวะ จิเตน (大漢和辞典 Dai Kan-Wa jiten แปลว่า มหาพจนานุกรมจีนญี่ปุ่น) ได้รวบรวมอักษรคันจิไว้ประมาณ 50,000 ตัว ซึ่งถือว่าครอบคลุมมาก ส่วนในประเทศจีน มีพจนานุกรมภาษาจีนเล่มหนึ่งรวมรวมไว้ถึง 100,000 ตัว ซึ่งรวมถึงอักษรที่มีรูปแบบคลุมเครือด้วย แต่อักษรคันจิที่ใช้กันจริงในประเทศญี่ปุ่นมีอยู่เพียงประมาณ 2,000-3,000 ตัวเท่านั้น
การปฏิรูปและชุดอักษรคันจิ

ใน พ.ศ. 2489 หลังสงครามโลกครั้งที่ 2 รัฐบาลญี่ปุ่นได้ปฏิรูปอักขรวิธีของภาษาญี่ปุ่น เพื่อให้เยาวชนสามารถศึกษาภาษาญี่ปุ่นได้ง่ายขึ้น การปฏิรูปครั้งนี้รวมถึงปฏิรูปอักษรคันจิที่ใช้ในงานเขียนต่าง ๆ ด้วย จำนวนอักษรคันจิที่จะใช้ถูกกำหนดให้น้อยลง มีการประกาศชุดอักษรคันจิอย่างเป็นทางการ โดยกำหนดว่านักเรียนระดับชั้นต่าง ๆ ต้องเรียนรู้คันจิตัวไหนบ้าง อักษรคันจิบางตัวถูกย่อให้มีขีดน้อยลงและเขียนง่ายขึ้น คันจิแบบย่อนี้เรียกว่า "ชินจิไต" (新字体 shinjitai) หรือ รูปแบบอักษรใหม่ ซึ่งคันจิแบบย่อบางตัวจะมีลักษณะเหมือนกับ อักษรจีนตัวย่อ ในการปฏิรูปครั้งนี้ อักษรคันจิถูกกำหนดให้มีรูปแบบเป็นมาตรฐานแน่นอน คันจิที่มีรูปแบบคลุมเครือก็ถูกประกาศเลิกใช้อย่างเป็นทางการ อย่างไรก็ตาม อักษรคันจิที่ไม่ได้อยู่ในชุดมาตรฐาน ที่เรียกว่า "เฮียวไงจิ" (表外字 hyōgaiji) ก็ยังคงใช้กันอยู่โดยทั่วไป
ชุดอักษรคันจิ มีดังต่อไปนี้